**Stryper** er et kristent tradisjonell heavy metal/hardrock-band fra Orange County, California, USA.

Den gamle stilen deres ble før kalt for white metal (heavy metal med kristne tekster), men tilsvarer hard rock/glam rock idag. Musikkalbumet *Reborn*, som kom i 2005, kan defineres som hardrock.

Navnet
------

Stryper står for ***S**alvation **T**hrough **R**edemption **Y**ielding **P**eace, **E**ncouragement and **R**ighteousness*. Under Strypers logo står det et bibelvers, Jesaja 53:5. Der står det «... ved hans sår har vi fått legedom» (engelsk: «by His stripes we are healed»), de valgte navnet Stryper på grunn av dette verset.

Bandets historie
----------------

Stryper ble grunnlagt i 1982 av brødene Michael (vokal) og Robert Sweet (trommer), og Oz Fox (gitar). På den tiden het de *Roxx Regime*.

Senere, i 1984, kom bassisten Timothy Gaines med i bandet. Samme året signerte Stryper kontrakt med Enigma Records, og gav ut deres første EP, *The Yellow and Black Attack*. Stryper ble på 1980-tallet det klart største heavy metal bandet med kristne tekster. De opparbeidet seg et publikum også utenfor tradisjonelle kristne miljøer. Det store kommersielle gjennombruddet kom med *To Hell with the Devil*  i 1986. Albumet solgte i overkant av 2 millioner eksemplarer verden over, og musikkvideoene av sporene på albumet fikk mye spilletid på MTV. Særlig balladen «Honestly» gjorde det sterkt på de amerikanske hitlistene. En periode var deres video den mest etterspurte videoen på MTV.[]

Med plata *In God We Trust* fra 1988 fikk de et enda mer polert pop-metal sound, og solgte til platinaplate. En stilmessig forandring inntraff med plata *Against the Law* i 1990. De sorte og gule stripene var borte og logoen fremstod i ny drakt. Soundet var også blitt et par hakk røffere. Mange kristne reagerte på at tekstene var mindre direkte enn før, og noen gikk til det skritt å boikotte albumet. Likevel mener mange at nettopp dette albumet er blant deres beste, på grunn av bandets røffere sound. I 1991 gikk plateselskapet deres, Enigma, konkurs, og de skiftet til Hollywood Records. Samme år ga de ut *Can`t Stop the Rock*, som er en samleplate.

Januar 1992 forlot Michael Sweet bandet for å starte sin egen solokarriere. Stryper fortsatte likevel enda et år som en trio, og vokalen ble overtatt av gitaristen Oz. Det ble ikke gikk ut noen plate i denne tida, men de turnerte, blant annet med en konsert i Danmark i 1993. Fram til år 2000 hadde medlemmene ulike prosjekter de jobbet med (Sin Dizzy, Love Trash), men 21. mai 2000 stod de sammen på scenen igjen. Denne gang i forbindelse med *Stryper Expo I*. Det skulle vise seg å være starten på noe nytt for bandet.

I 2003 ga deres nye selskap, Big 3 Records, ut *Seven*. Dette var en ny samleplate og de la ut på en USA-turné med 35 spillejobber. Samme år kom også deres første konsertalbum ut.

I august 2005 kom CD-en, *Reborn*, ut på markedet. Plata ble fulgt opp av spillejobber i USA, og noen spredte i Europa. De fikk også med seg Tracy Ferrie (som erstatta Tim Gaines) som ny bassist. Tracy var ikke ukjent med Strypers medlemmer, han hadde tidligere spilt bass for Michael Sweet på soloplatene hans.

Høydepunktet for norske fans kom 7. juli 2006 på Skjærgårds Music & Mission Festival på Risøya, der Stryper opptrådte for 6 000 fans.

Gjennom sin karriere har bandet solgt over 8 millioner plater.[]

Diskografi
----------

Stryper har utgitt en rekke album, singler og videoer som er lansert i mange land. 
**Album**

* *The Yellow and Black Attack* (1984)
* *Soldiers Under Command* (1985)
* *The Yellow and Black Attack* (1986) – nyutgivelse av albumet *The Yellow and Black Attack* fra 1984, pluss to nye låter.
* *To Hell with the Devil* (1986)
* *In God We Trust* (1988)
* *Against the Law* (1990)
* *Reborn* (2005)
* *The Roxx Regime Demos* (2007)
* *Murder by Pride* (2009)
* *The Covering* (2011)
* *Second Coming* (2013)
* *No More Hell to Pay* (2013)
* *Fallen* (2015)
* *God Damn Evil* (2018)
* *Even the Devil Believes* (2020)

**Samlealbum**

* *Can't Stop the Rock* (1991)
* *7 – The Best of Stryper* (2003)
* *7 Weeks: Live in America 2003* (2004)

**Singler**

* *Reason for the Season* (1985)
* *Together As One* (1985)
* *Reach Out* (1985)
* *Free/Calling On You* (1986)
* *Honestly* (1987)
* *Always There for You* (1988)
* *I Believe in You* (1988)
* *Keep the Fire Burning* (1988)
* *Shining Star* (1990)

**Video**

* *Live in Japan* (1986)
* *In the Begining* (1988)
* *Stryper Expo 2000* (2000)
* *Stryper Expo 2001* (2001)
* *Stryper Greatest Hits Live! (DVD)* (2006)

Bandmedlemmer
-------------

**Nåværende**

* Michael Sweet – vokal og gitar
* Oz Fox – gitar
* Tracy Ferrie – bassgitar
* Robert Sweet – trommer

Eksterne lenker
---------------

* (en) Offisielt nettsted Rediger på Wikidata

* (en) Stryper – kategori av bilder, video eller lyd på Commons Rediger på Wikidata
* (en) Stryper på Internet Movie Database Rediger på Wikidata
* (en) Stryper på Discogs Rediger på Wikidata

* (en) Stryper på MusicBrainz Rediger på Wikidata

* (en) Stryper på Encyclopaedia Metallum Rediger på Wikidata

* (en) Stryper på Spotify Rediger på Wikidata

* (en) Stryper på Songkick Rediger på Wikidata

* (en) Stryper på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** Munzinger **·** MusicBrainz **·** Discogs **·** AllMusic
 |